**Príloha č. 20A**

**Spôsob vyhodnotenia kritérií**

**pre hodnotenie žiadostí o NFP v rámci**

**Integrovaného regionálneho operačného programu**

**Prioritná os 9 – FAST CARE – DOP (dopytovo-orientovaná výzva) - uvedený v rámci prílohy č.1 Metodického pokynu RO pre IROP č.8 k FAST CARE – „Kontrolný zoznam z administratívneho overenia ŽoNFP a hodnotiace kritéria“**

**Špecifický cieľ 9.1. Riešenie migračných výziev v dôsledku vojenskej agresie voči Ukrajine**

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 1 | Posúdenie oprávnenosti obce, mestá | Posudzuje sa, či sa obec, mesto nachádza v Registri Ministerstva vnútra o ubytovaných utečencoch, ktorý tvorí prílohu výzvy. | Vylučujúce kritérium | áno | Mesto, obec sa nachádza v zozname. |
| nie | Mesto, obec sa nenachádza v zozname. |

Posudzujú sa najmä informácie uvedené v častiach ŽoNFP: 3. Identifikácia organizačnej zložky zodpovednej za realizáciu projektu, 5. Identifikácia projektu, 7.2 Spôsob realizácie aktivít, 8. Popis cieľovej skupiny, 10.1 Aktivity projektu a očakávané merateľné ukazovatele, Príloha výzvy – Register MV SR o ubytovaných utečencoch.

Priradí sa hodnotenie (áno/nie) v zmysle popisu spôsobu aplikácie výberového kritéria. V prípade, že mesto, obec sa nachádza v Registri MV SR o ubytovaných utečencoch, uvedie sa výsledok posúdenia „ÁNO“. V prípade, ak sa mesto, obec nenachádza v Registri MV SR o ubytovaných utečencoch, uvedie sa výsledok posúdenia „NIE“. Výsledok posúdenia sa zdôvodní v časti Komentár a súčasne sa uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané posúdenie. Zdôvodnenie sa uvádza pri každom konkrétnom posúdení vylučujúceho kritéria, a to v prípade kladného ako aj negatívneho posúdenia.

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 2 | Štruktúra a správnosť rozpočtu | Posudzuje sa či sú jednotlivé výdavky zrozumiteľné, matematicky správne a vo výške 100 eur na osobu a týždeň za každý celý týždeň alebo čiastočný týždeň, v ktorom sa daná osoba nachádza v SR, v súlade s článkom 68 c) nariadenia EP a Rady (EÚ) č. 1303/2013.  Jednotkové náklady sa môžu využívať celkovo najviac 26 týždňov odo dňa príchodu osoby do SR | Vylučujúce kritérium | áno | Rozpočet je matematicky správny, jednotlivé položky sú zrozumiteľné a správne. |
| nie | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách. |

Posudzujú sa najmä informácie uvedené v častiach ŽoNFP: 11. Rozpočet projektu, príloha č. 7 výzvy - Rozpočet projektu. Príloha č. 6 výzvy - Register Ministerstva vnútra SR o ubytovaných utečencoch.

Posúdi sa obsahová správnosť, jednoznačnosť, matematickú správnosť rozpočtu projektu. Jednotlivé položky rozpočtu musia byť jednoznačné, zrozumiteľné a dostatočne podrobne špecifikované. Každá položka musí mať uvedenú jednotkovú cenu a merné množstvo. Výpočty celkovej ceny, medzisúčty, súčty a ďalšie matematické operácie musia byť správne. Položky rozpočtu musia byť správne priradené k skupinám oprávnených výdavkov. Povinnosťou je skontrolovať súlad údaja o počte ubytovaných utečencov v príslušnom meste a obci uvedenom v ŽoNFP s údajom uvedenom v Registri MV SR o ubytovaných utečencoch.

Priradí sa hodnotenie (áno/nie) v zmysle popisu spôsobu aplikácie výberového kritéria. V prípade, že rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené, uvedie sa výsledok posúdenia „ÁNO“. V prípade, ak rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách, uvedie sa výsledok posúdenia „NIE“.

Výsledok posúdenia sa zdôvodní v časti Komentár a súčasne sa uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané posúdenie. Zdôvodnenie sa uvádza pri každom konkrétnom posúdení vylučujúceho kritéria, a to v prípade kladného ako aj negatívneho posúdenia

V prípade, ak na základe preskúmania štruktúry a správnosti rozpočtu vzniknú pochybnosti o pravdivosti alebo úplnosti, zástupca RO pre IROP oznámi tieto pochybnosti žiadateľovi a vyzve ho, aby sa k nim vyjadril v zmysle zákona o príspevku z EŠIF (§ 19, odsek 5) a vyzve žiadateľa na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoNFP.