**Príloha č. 20B**

**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie **Národných projektov** v rámci

Integrovaného regionálneho operačného programu

prioritná os 9

**Špecifický cieľ 9.1. – Riešenie migračných výziev v dôsledku vojenskej agresie voči Ukrajine**

| **1.** | **Príspevok navrhovaného projektu k cieľom a výsledkom IROP a PO 9** |
| --- | --- |

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 1.1 | Súlad projektu s intervenčnou stratégiou IROP | Posudzuje sa súlad projektu s intervenčnou stratégiou IROP, prioritnou osou č. 9 – FAST-CARE, špecifickým cieľom 9.1. – Riešenie migračných výziev v dôsledku vojenskej agresie voči Ukrajine.  Posudzuje sa správne zameranie projektu v rozsahu vecného súladu:   * projektu s príslušným špecifickým cieľom OP, * cieľov projektu s očakávanými výsledkami IROP, * hlavných aktivít projektu s definovanými oprávnenými aktivitami IROP.   *Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi prioritnej osi 9 v danej oblasti.* | Vylučujúce kritérium | áno | Zameranie projektu je v súlade s intervenčnou stratégiou IROP a spĺňa všetky tri požiadavky vecného súladu a intervenčnej logiky. |
| nie | Zameranie projektu nie je v súlade s intervenčnou stratégiou IROP. Ak nie je splnená aspoň jedna požiadavka, projekt nesplnil kritérium súladu projektu s intervenčnou stratégiou IROP. |

Hodnotiteľ posudzuje najmä informácie uvedené v častiach ŽoNFP: 5. Identifikácia projektu, 7. Popis projektu, 8. Popis cieľovej skupiny, 10.1 Aktivity projektu a očakávané merateľné ukazovatele.

Hodnotiteľ posudzuje plnenie nasledovných oblastí:

* **súlad projektu so špecifickým cieľom 9.1**

Hodnotí sa (áno/nie), či žiadosť o NFP prispieva k cieľom PO 9 FAST-CARE a je v súlade so špecifickým cieľom 9.1, ktorého cieľom je pokryť náklady súvisiace s rýchlou reakciou sektorov štátu na potreby skupiny utečencov s dočasným útočiskom, ktorí prišli na Slovensko v období marec – november 2022.

Štátne orgány vynaložili značné sumy na podporu základných potrieb registrovaných utečencov, počnúc ich prvým prijatím, zabezpečením stravy, spotrebného materiálu, špecifickou materiálnou pomocou (v prípade potreby deťom alebo postihnutým), poradenstvom, zdravotnou a psychologickou pomocou a administratívnou podporou vrátane tlmočenia. Tieto boli nasledovné:

* Všeobecný spotrebný materiál – základná materiálna pomoc, hygienické balíčky, prikrývky, oblečenie, lieky bez lekárskeho predpisu, spacie vaky atď.
* Špecifický spotrebný materiál pre detí najmä maloleté osoby bez sprievodu a pre zdravotne postihnuté osoby - učebné materiály, plienky, dojčenské fľaše, lieky na základe lekárskeho predpisu, invalidné vozíky, rôzne zdravotné pomôcky, polohovateľné postele atď.
* Potraviny a ich poskytovanie – potravinové balíčky, teplá strava, zabezpečenie poskytnutia stravy internými a externými kapacitami (catering) atď.
* Poskytovanie dopravy – zabezpečenie prepravy utečencov, ich osobného vlastníctva a poskytnutej pomoci na území Slovenskej republiky prostredníctvom osobných aut, dodávok, školských autobusov atď.
* Všeobecná a špecifická zdravotná a psychologická pomoc – služby všeobecných a špecializovaných lekárov, pediatrov, psychológov, rôznych konzultantov a mediátorov na zvládnutie krízových a stresových situácií, sestričiek, opatrovateľov atď.
* Administratívna podpora a informovanie o právach a poskytovanej podpore – zmena predpisov (zákonov, nariadení, uznesení, všeobecne záväzných nariadení obcí) pre poskytovanie tovarov a služieb na pokrytie základných potrieb utečencov s dočasným útočiskom, zber informácií, triedenie informácií, zverejnenie informácií a najmä osobné poskytovanie informácií na úradoch, autobusových, železničných staniciach, školách atď.
* Tlmočenie a prekladateľské služby – tlmočenie v úradnom styku online, osobne a telefonicky (úrady, školy, škôlky, zdravotnícke a ubytovacie zariadenia...), preklady materiálov (brožúry, tlačivá, formuláre, knihy, publikácie) atď.
* **súlad cieľov projektu s očakávanými výsledkami IROP**

Hodnotí sa (áno/nie), či je žiadosť o NFP svojimi aktivitami konzistentne zameraná na dosiahnutie všetkých výsledkov ŠC 9.1. - Riešenie migračných výziev v dôsledku vojenskej agresie voči Ukrajine, ktoré sú definované nasledovne:

* Technická, materiálna, organizačná a ďalšia pomoc osobám s dočasným útočiskom, ako poskytnutie prístrešia, zabezpečenie stravy, spotrebného materiálu, špecifickej materiálnej pomoci (v prípade potreby deťom alebo postihnutým), poradenstva, zdravotnej a psychologickej pomoci a administratívnej podpory (napr. sprevádzania, vyhľadávania a poskytovania informácií) vrátane tlmočenia poskytované štátnymi orgánmi.
* **súlad hlavných aktivít projektu s definovanými oprávnenými aktivitami IROP**

Hodnotí sa (áno/nie), či je žiadosť o NFP v súlade s definovanými oprávnenými aktivitami IROP:

* Zabezpečenie základných potrieb a podpory osôb s dočasným útočiskom na území Slovenskej republiky

V prípade, že na každú čiastkovú otázku bola priradená odpoveď (áno) hodnotiteľ zvolí výsledné hodnotenie (áno). V opačnom prípade (t.j. odpoveď na minimálne 1 čiastkovú otázku je (nie)), hodnotiteľ priradí výslednú odpoveď (nie). Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to tak v prípade kladného ako aj negatívneho hodnotenia.

| **2.** | **Navrhovaný spôsob realizácie projektu** |
| --- | --- |

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 2.1 | Vhodnosť a prepojenosť navrhovaných aktivít projektu (vrátane podaktivít) vo vzťahu k východiskovej situácii a k plánovaným cieľom a výsledkom projektu | Posudzuje sa vnútorná logika projektu, t.j. či sú aktivity projektu zvolené na základe východiskovej situácie, či sú zrozumiteľne definované a či zabezpečujú dosiahnutie plánovaných cieľov/výsledkov projektu.  Posudzuje sa, či hlavné aktivity (vrátane podaktivít) a ciele na seba logicky a časovo nadväzujú a  sú previazané a či sú navrhované aktivity (vrátane podaktivít) svojím rozsahom adekvátne nastavené voči cieľom/výsledkom, vyjadreným v hodnotách merateľných ukazovateľov. | Vylučujúce kritérium | áno | Všetky hlavné aktivity projektu sú odôvodnené z pohľadu východiskovej situácie, sú zrozumiteľne definované a ich realizáciou sa dosiahnu plánované ciele/výsledky projektu. Merateľné ukazovatele v plnej miere zachytávajú výsledky aktivít projektu a podstatu cieľa projektu a hodnoty merateľných ukazovateľov sú vecne dosiahnuteľné realizáciou navrhovaných aktivít. |
| nie | Minimálne jedna z hlavných aktivít projektu nie je odôvodnená z pohľadu východiskovej situácie a potrieb žiadateľa, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu. Minimálne jeden z merateľných ukazovateľov vykazuje závažné nedostatky, nezachytáva v plnej miere výsledky aktivít projektu a podstatu cieľa projektu, hodnota merateľného ukazovateľa nie je dosiahnuteľná realizáciou navrhovaných aktivít. Nedostatky sú závažného charakteru, ohrozujú jeho úspešnú realizáciu. |

Hodnotiteľ posudzuje najmä informácie uvedené v častiach ŽoNFP: 7. Popis projektu, 10.1 Aktivity projektu a očakávané merateľné ukazovatele, 10.2. Prehľad merateľných ukazovateľov projektu.

Hodnotiteľ posudzuje najmä plnenie nasledovných oblastí:

* navrhované aktivity projektu sú dostatočne odôvodnené a vychádzajú z definovaných potrieb žiadateľa,
* všetky aktivity smerujú k napĺňaniu cieľov projektu,
* ciele projektu sú realisticky postavené vzhľadom na aktivity projektu (cieľ projektu nie je podhodnotený, ani príliš ambiciózny vzhľadom na navrhované aktivity),
* merateľné ukazovatele v plnej miere zachytávajú výsledky aktivít projektu a podstatu cieľa projektu,
* hodnoty merateľných ukazovateľov sú vecne dosiahnuteľné realizáciou navrhovaných aktivít.

Hodnotiteľ zvolí výsledné hodnotenie (áno) v prípade, že všetky hlavné aktivity projektu sú odôvodnené z pohľadu východiskovej situácie, sú zrozumiteľne definované a ich realizáciou sa dosiahnu plánované ciele/výsledky projektu.

V prípade, ak hodnotiteľ vyhodnotí, že minimálne jedna z hlavných aktivít projektu nie je odôvodnená z pohľadu východiskovej situácie a potrieb žiadateľa, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu, minimálne jeden z merateľných ukazovateľov vykazuje závažné nedostatky, nezachytáva v plnej miere výsledky aktivít projektu a podstatu cieľa projektu a hodnota minimálne jedného merateľného ukazovateľa nie je dosiahnuteľná realizáciou navrhovaných aktivít, t.j. nedostatky sú závažného charakteru, ohrozujú jeho úspešnú realizáciu, zvolí výsledné hodnotenie (nie).

Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to v prípade kladného ako aj negatívneho hodnotenia.

|  |  |
| --- | --- |
| **3.** | **Administratívna a prevádzková kapacita žiadateľa** |

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 3.1 | Posúdenie administratívnych a odborných kapacít na riadenie a realizáciu projektu | Posudzuje zostavenie realizačného tímu s dostatočnými administratívnymi kapacitami na riadenie projektu (projektový manažment, monitorovanie, financovanie, publicita, dodržiavanie ustanovení zmluvy o NFP) a odborná kapacita pre realizáciu aktivít projektu (vrátane rozdelenia kompetencií, definovania potrebných odborných znalostí, vzdelania atď.).  Administratívne a odborné kapacity môžu byť zabezpečené buď z interných alebo externých zdrojov. | Vylučujúce kritérium | áno | Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností. Jednotlivé kompetencie v rámci projektového tímu sú zadefinované komplexne a vytvárajú predpoklad pre správne riadenie a implementáciu projektu.  Žiadateľ má zabezpečené, resp. deklaruje zabezpečenie riadenia projektu:   * externými kapacitami so skúsenosťami v oblasti riadenia obdobných/porovnateľných projektov, alebo * internými kapacitami primeranými rozsahu projektu, ktoré majú skúsenosti v oblasti riadenia obdobných/porovnateľných projektov. |
| nie | Administratívne a odborné kapacity žiadateľa (zabezpečené buď interne alebo externe) sú nedostatočné v minimálne jednom z nasledovných hľadísk: počet, odborné znalosti a skúsenosti s riadením porovnateľných projektov, nekompletný projektový tím. Nedostatky administratívnych kapacít vytvárajú ohrozenie pre správne riadenie a implementáciu projektu. |

Hodnotiteľ posudzuje informácie uvedené v častiach ŽoNFP: 7.3 Situácia po realizácii projektu a udržateľnosť projektu, 7.4 Administratívna a prevádzková kapacita žiadateľa.

Hodnotiteľ posudzuje najmä plnenie nasledovných oblastí:

* zabezpečenie administratívnych a odborných kapacít pre riadenie projektu: monitorovanie projektu, finančné riadenie projektu, publicita a informovanie, účtovanie, vedenie evidencie a archivácia, zabezpečenie súladu realizácie projektu so zmluvou o NFP (posudzuje sa, či žiadateľ preukázal, že disponuje internými alebo externými kapacitami na zabezpečenie riadenia projektu – t.j. vie zabezpečiť dostatočné interné administratívne kapacity s potrebnou odbornou spôsobilosťou a know-how potrebným pre zabezpečenie všetkých oblastí riadenia projektu, resp. dokáže formulovať dostatočné odborné požiadavky pre externé riadenie, ktorými sa zabezpečí správne riadenie projektu,
* zabezpečenie administratívnych a odborných kapacít pre realizáciu projektu: posudzuje sa, či žiadateľ preukázal, že disponuje internými alebo externými kapacitami na zabezpečenie realizácie projektu - t.j. vie zabezpečiť dostatočné personálne kapacity s potrebnou odbornou spôsobilosťou a know-how potrebným pre zabezpečenie realizácie aktivít projektu, resp. dokáže formulovať dostatočné odborné požiadavky pre zabezpečenie realizácie aktivít projektu vrátane rozdelenia kompetencií, definovania potrebných odborných znalostí, vzdelania atď.

Hodnotiteľ hodnotí najmä mieru zabezpečenia administratívnych a odborných kapacít pre riadenie projektu, a to najmä:

* komplexným definovaním jednotlivých pozícií riadiaceho tímu (napr. hlavný manažér, projektový manažér, finančný manažér, manažér pre verejné obstarávanie a pod.),
* konkrétnym obsadením jednotlivých pozícií projektového tímu (uvedenie konkrétnych osôb jednotlivých členov tímu, resp. uvedenie kvalifikačných požiadaviek na jednotlivé pozície),
* preukázaním odborných schopností a skúseností členov projektového tímu (napr. na základe stručného popis pracovných skúseností, vzdelania členov projektového tímu, resp. uvedením kvalifikačných požiadaviek na jednotlivé pozície).

Hodnotiteľ zvolí výsledné hodnotenie (áno/nie) v zmysle popisu aplikácie hodnotiaceho kritéria. Hodnotiteľ odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument, vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to v prípade kladného ako aj negatívneho hodnotenia.

| **4.** | **Finančná a ekonomická stránka projektu** |
| --- | --- |

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 4.1 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.*  *Odborným hodnotením sa súčasne vylúčia identifikované neoprávnené výdavky z rozpočtu projektu; nemôžu sa dopĺňať ďalšie výdavky do rozpočtu projektu a zníži sa výška oprávnených výdavkov v prípade ich nadhodnotenia zo strany žiadateľa. Po prípadnom znížení rozpočtu z dôvodu nadhodnotených výdavkov, alebo odstránení neoprávnených výdavkov, odborný hodnotiteľ posúdi, či je projekt realizovateľný. V prípade, ak aj po takomto krátení je projekt realizovateľný, je splnenie tohto kritéria vyhodnotené kladne.* | Vylučujúce kritérium | áno | Žiadateľom žiadané výdavky sú vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, sú účelné z pohľadu dosahovania stanovených cieľov projektu a spĺňajú zásadu účinnosti a prípadné zníženie nárokovaných celkových oprávnených výdavkov projektu z dôvodu identifikovaných nadhodnotených výdavkov, alebo odstránenia neoprávnených výdavkov, nemá vplyv na úspešnú realizáciu projektu. |
| nie | Žiadateľom žiadané výdavky nie sú vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, sú účelné z pohľadu dosahovania stanovených cieľov projektu a spĺňajú zásadu účinnosti a zníženie nárokovaných celkových oprávnených výdavkov projektu z dôvodu identifikácie nadhodnotených výdavkov, alebo odstránenia neoprávnených výdavkov, má vplyv na úspešnú realizáciu projektu. |

Hodnotiteľ posudzuje najmä informácie uvedené v častiach ŽoNFP: 11. Rozpočet projektu, príloha Rozpočet projektu, príloha Podklady k rozpočtu projektu.

Hodnotiteľ posudzuje obsahovú/vecnú stránku jednotlivých výdavkov na všetkých úrovniach podrobnosti rozpočtu a overuje ich efektívnosť a hospodárnosť. V rámci hodnotiaceho kritéria sa jednotlivé výdavky hodnotia z nasledovných aspektov:

* musia priamo súvisieť s oprávnenými aktivitami,
* musia byť v súlade so zoznamom oprávnených výdavkov uvedených vo výzve na predkladanie žiadostí o NFP,
* navrhované výdavky musia byť účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu),
* navrhované výdavky musia spĺňať zásadu účinnosti (t.j. zabezpečujú plnenie stanovených cieľov a dosahovanie plánovaných výsledkov).
* dodržanie jednotlivých percentuálnych a finančných limitov na určené typy výdavkov,
* primeranosť merných množstiev výdavkov z pohľadu nevyhnutnosti pre realizáciu aktivít projektu,
* či sú jednotkové ceny identifikované na základe dôveryhodného prieskumu trhu/ prieskumu trhových cien, uzatvorenej zmluvy alebo iných podkladov.

V prípade identifikácie neoprávnených výdavkov projektu z dôvodu matematickej chyby vzniknutej vo výpočte finančnej analýzy sa v procese odborného hodnotenia výška celkových oprávnených výdavkov projektu adekvátne zníži.

V rámci overovania efektívnosti a hospodárnosti výdavkov hodnotiteľ vyhodnotí, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase. Pri overovaní hospodárnosti  hodnotiteľ postupuje v zmysle metodického pokynu CKO č.18 k overovaniu hospodárnosti výdavkov. Hodnotiteľ v závislosti od druhu výdavku identifikuje, či na hodnotené výdavky projektu sa aplikujú percentuálne/finančné limity a /alebo benchmarky, či sa bude hodnotiť kritérium podľa zrealizovaného verejného obstarávania, prieskumu trhu, alebo iným spôsobom uvedeným v Prílohe 2a Príručky pre žiadateľa pre národné projekty.

**Limit výdavkov** je definovaný ako maximálny limit  na úrovni:

* jednotkových výdavkov v rámci priamych aj nepriamych výdavkov (napr. hodinová mzda v prípade personálnych výdavkov, výdavky na informovanie a komunikáciu),
* skupín výdavkov (napr. percentuálny limit na nepriame výdavky z priamych výdavkov).

V prípade finančných limitov, ktoré sa vzťahujú na konkrétne typy výdavkov (napr. informačná tabuľa a pod.), sú stanovené konkrétne hodnoty v Prílohe 2.b Príručky pre žiadateľa pre národné projekty**. V prípade prekročenia stanovených finančných limitov** hodnotiteľ vyhodnotí výdavky nad stanovený limit ako neoprávnené a bude adekvátne znížená výška výdavku do úrovne limitu.

**Prieskum trhu/prieskum trhových cien** je definovaný ako činnosť, pri ktorej žiadateľ zistí a vyhodnotí  informácie o aktuálnych cenách  tovarov, prác alebo služieb na trhu v danom čase a v danom mieste.  Prieskum trhových cien sa vykonáva s cieľom stanovenia cien v rozpočte projektu. Prieskum trhu sa vykonáva za účelom získania PHZ a predkladá sa v prípade, že VO v čase predloženia žiadosti o NFP nebolo ukončené.

V prípade **zrealizovaného verejného obstarávania** (platná a účinná zmluva s dodávateľom) odborný hodnotiteľ overuje dodržanie percentuálnych a finančných limitov a/alebo cien stanovených na základe expertízneho posúdenia porovnaním cien uvedených v zmluve s dodávateľom s cenami uvedenými v rozpočte projektu. Ak boli ceny uvedené v rozpočte projektu vyššie ako ceny uvedené v zmluve, alebo ak tieto ceny sú vyššie ako limity výdavkov stanovené vo výzve alebo ak sú tieto ceny vyššie ako ceny stanovené na základe expertízneho posúdenia, odborný hodnotiteľ zníži túto položku.

V prípade, ak odborný hodnotiteľ hodnotí hospodárnosť a efektívnosť výdavkov projektu na základe **vlastných odborných skúseností**, presne popíše postupy a zdôvodnenie daného hodnotenia.

Hodnotiteľ overí správnosť vstupných údajov pre výpočet, ktoré sú uvedené v rozpočte projektu. Musí byť zohľadnená aj skutočnosť, či žiadateľ je, alebo nie je platcom DPH. V prípade, ak nie je platcom DPH, sumy musia byť uvedené s DPH. V prípade, ak je platcom DPH, sumy musia byť uvedené bez DPH (v závislosti od typu výdavkov).

**V prípade identifikácie neoprávnených výdavkov projektu na základe uvedených kritérií hodnotiteľ identifikuje jednotlivé výdavky a zníži výšku celkových oprávnených výdavkov projektu ich zaradením do neoprávnených výdavkov** – hodnotiteľ uvedie identifikáciu neoprávnených výdavkov, sumu identifikovaných neoprávnených výdavkov a zdôvodnenie v komentári hodnotiaceho hárku. Po prípadnom znížení rozpočtu z dôvodu nadhodnotených výdavkov, alebo odstránení neoprávnených výdavkov, odborný hodnotiteľ posúdi, či je projekt realizovateľný.

Hodnotiteľ zvolí výsledné hodnotenie (áno/nie) v zmysle popisu aplikácie hodnotiaceho kritéria. Hodnotiteľ odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument, vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to v prípade kladného ako aj negatívneho hodnotenia.

Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný popísať a uviesť v časti Komentár ku každému z pomocných nástrojov na overenie hospodárnosti výdavkov konkrétny spôsob, ako overil podmienku hospodárnosti a efektívnosti výdavkov a či zodpovedajú obvyklým cenám v danom mieste a čase (napr. na základe finančných limitov, percentuálnych limitov, zrealizovaného VO, vykonaného prieskumu trhu, resp. na základe iných nástrojov na overenie hospodárnosti a efektívnosti výdavkov). Hodnotiteľ je povinný v rámci komentára v hodnotiacom hárku uviesť pre všetky typy výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t.j. konkrétne číselné hodnoty posudzovaných finančných limitov, percentuálnych limitov, iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to tak v prípade kladného ako aj negatívneho hodnotenia.

Pri vyhodnotení efektívnosti a hospodárnosti výdavkov je hodnotiteľ povinný vykonať samostatné overenie dodržania princípu hospodárnosti a nie je oprávnený spoliehať sa len na dokumentáciu predloženú žiadateľom, pričom je povinný dodržať postupy uvedené v kapitole 4.1.1. PpOH.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 4.2 | Štruktúra a správnosť rozpočtu | Posudzuje sa či sú jednotlivé výdavky zrozumiteľné, matematicky správne a vo výške 100 eur na osobu a týždeň za každý celý týždeň alebo čiastočný týždeň, v ktorom sa daná osoba nachádza v SR, v súlade s článkom 68 c) nariadenia EP a Rady (EÚ) č. 1303/2013  Jednotkové náklady sa môžu využívať celkovo najviac 26 týždňov odo dňa príchodu osoby do SR | Vylučujúce kritérium | áno | Rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené. Údaj o počte ubytovaných utečencoch uvedený v rozpočte súhlasí s údajom, uvedenom v Registri MV SR o ubytovaných utečencoch |
| nie | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách, a/alebo sú identifikované nedostatky o počte ubytovaných utečencoch. |

Hodnotiteľ posudzuje najmä informácie uvedené v častiach ŽoNFP: 11. Rozpočet projektu, príloha Rozpočet projektu. Príloha – Register Ministerstva vnútra SR o ubytovaných utečencoch.

Hodnotiteľ posudzuje obsahovú správnosť, jednoznačnosť, matematickú správnosť rozpočtu. Jednotlivé položky rozpočtu musia byť jednoznačné, zrozumiteľné a dostatočne podrobne špecifikované. Každá položka musí mať uvedenú jednotkovú cenu a merné množstvo. Výpočty celkovej ceny, medzisúčty, súčty a ďalšie matematické operácie musia byť správne. Položky rozpočtu musia byť správne priradené k skupinám oprávnených výdavkov. Odborný hodnotiteľ je povinný skontrolovať súlad údaju o počte ubytovaných utečencov, ktorý je uvedený v rozpočte ŽoNFP s údajom, uvedenom v Registri MV SR o ubytovaných utečencoch.

Hodnotiteľ priradí hodnotenie (áno/nie) v zmysle popisu spôsobu aplikácie hodnotiaceho kritéria. Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to v prípade kladného ako aj negatívneho hodnotenia.

V prípade, ak odborný hodnotiteľ na základe preskúmania štruktúry a správnosti rozpočtu zistí nedostatky v matematickej správnosti, alebo ak vzniknú pochybnosti o pravdivosti alebo úplnosti údajov, zástupca RO oznámi tieto pochybnosti žiadateľovi a vyzve ho, aby sa k nim vyjadril v zmysle zákona o príspevku z EŠIF (§ 19, odsek 5) a vyzve ho na doplnenie neúplných, nesprávne uvedených matematických údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoNFP.

**Sumarizačný prehľad hodnotiacich kritérií pre Národný projekt v rámci ŠC 9.1.:**

| **Hodnotené oblasti** | | **Hodnotiace kritériá** | **Typ kritéria** | **Hodnotenie/**  **bodová škála** |
| --- | --- | --- | --- | --- |
| **1.** | Príspevok navrhovaného projektu k cieľom a výsledkom IROP a PO 9 | 1.1 Súlad projektu s intervenčnou stratégiou IROP | Vylučujúce | áno/nie |
| **2.** | Navrhovaný spôsob realizácie projektu | 2.1 Vhodnosť a prepojenosť navrhovaných aktivít projektu (vrátane podaktivít) vo vzťahu k východiskovej situácii a k stanoveným cieľom projektu | Vylučujúce | áno/nie |
| **3.** | Administratívna a prevádzková kapacita žiadateľa | 3.1 Posúdenie administratívnych kapacít žiadateľa na riadenie a realizáciu projektu | Vylučujúce | áno/nie |
| **4.** | Finančná a ekonomická stránka projektu | 4.1 Vecná oprávnenosť výdavkov projektu - obsahová oprávnenosť, účelnosť a účinnosť | Vylučujúce | áno/nie |
| 4.2 Štruktúra a správnosť rozpočtu | Vylučujúce | áno/nie |
|  | |  |  |  |

**Na splnenie kritérií odborného hodnotenia musia byť vyhodnotené kladne všetky hodnotiace kritériá slovným hodnotením „áno“ V prípade, že i len jedno kritérium je vyhodnotené záporne slovným hodnotením „nie“, projekt je z ďalšieho procesu vylúčený.**

***V prípade národného projektu sa rozlišovacie kritériá neaplikujú.***